钦定古今图书集成/理学汇编/学行典/第233卷 > 刘向说苑 > 辛俞
## 钦定古今图书集成/理学汇编/学行典/第233卷 > 刘向说苑 > 辛俞

按《国语》：栾怀子之出，执政，使栾氏之臣勿从，从栾氏
者为大戮。施栾氏之臣辛俞行吏执而献之公。公曰：
“国有大令，何故犯之？”对曰：“臣顺之也，岂敢犯之？”执政
曰：“无从栾氏而从君，是明令必从君也。臣闻之曰：三
世仕家，君之；再世以下主之。事君以死，事主以勤，君
之明令也。”自臣之祖，以无大援于晋国，世隶栾氏，于
“今三世矣，臣故不敢不君。今执政曰：‘不从君者为大
戮’，臣敢忘其死而叛其君，以烦司寇？”公说，固止之，不
可，厚赂之。辞曰：“臣尝陈辞矣，心以守志，辞以行之，所
以事君也。若受君赐，是堕其前言。君问而陈辞，未退
而逆之，何以事君？”君知其不可得也，乃遣之。